kardosdrur/scandi-wiki huggingface dataset:
Den hemmelighedsfulde ø

Den hemmelighedsfulde ø (original titel: L'Île mystérieuse) er en fransk roman af Jules Verne fra 1874. Den originale udgave er illustreret af Jules Férat. Romanen følger Vernes berømte En verdensomsejling under havet, men indholdsmæssigt er den meget anderledes.

De danske versioner mellem 1951 og 1967 er illustreret af Oscar Knudsen.

Handling 

Bogen fortæller om fem amerikanere på en ubeboet ø i det sydlige Stillehav. Historien begynder i den amerikanske borgerkrig under angrebet på Richmond i Virginia, hovedstaden i de sammensluttede stater i Amerika. Mens sult og død raserer byen, beslutter fem fanger at flygte på en lidt usædvanlig måde – ved at kapre en ballon.

De fem er jernbaneingeniør i hæren Cyrus Smith og hans afro-amerikanske hjælper, som vi kun lærer at kende ved fornavnet Nab (forkortelse af Nebukadnezar, som Verne gentagne gange fastslår ikke er hans slave, men hans butler), Sejleren, Pencroff, og hans protegé Harbert Brown (en ung dreng som Pencroff opdrager efter hans fars død, Pencroffs tidligere kaptajn). Den femte er journalisten Gideon Spillett. Selskabet er komplet med Cyrus' hund 'Top'.

Efter flere dages flyvetur i stormvejr, styrter gruppen ned på en fiktiv vulkanø 2.500 km øst for New Zealand. De kalder øen "Lincoln Island" til ære for den amerikanske præsident. Ved hjælp af den intelligente og opfindsomme ingeniør Smith, er de fem i stand til at overleve på øen. De laver ild, keramik, mursten, nitroglycerin, jern, en simpel elektrisk telegraf, et hus bygget af sten, "Granithuset" og et søgående skib. De kan også lokalisere deres position til 34°57′S 150°30′V.

Under deres ophold på øen, møder gruppen dårligt vejr og en orangutang, som de kalder Jupiter, Jup, og adopterer.

Øens mysterier kommer af flere forskellige uforklarlige hændelser: at Smith uforklarligt overlever faldet fra ballonen, den mystiske redning af hunden Top, en boks fyldt med udstyr (våben, ammunition, værktøj osv.) og en besked i havet med et nødråb.

Da de finder flaskeposten, beslutter gruppen at sejle med deres nybyggede skib "Bonadventure" til naboøen Tabor Island, hvor den skibbrudne formodes at befinde sig. De finder Ayrton (fra en anden af Jules Vernes romaner: Kaptajn Grants børn), som lever som en vild, og henter ham tilbage til civilisationen. På vej tilbage til Lincoln Island er de ved at miste retningssansen, men finder tilbage takket være et bål, som ingen ved hvem har tændt.

Den hemmelighedsfulde ø er filmatiseret over ti gange. Bedst kendt er den amerikansk-engelske Mysterious Island (1961), med stop-motion-effekter af Ray Harryhausen og musik af Bernard Herrmann. I denne version er Ayrton udskiftet med kaptajn Nemo, der spilles af Herbert Lom.

Kilder 

Jules Verne
Romaner fra Frankrig
Litteratur i 1874
Dansk Sportsdykker Forbund

Dansk Sportsdykker Forbund (forkortet DSF) er et forbund af danske sportsdykkerklubber. Forbundet blev dannet i 1965 og består pr. 1. marts 2012 af 161 medlemsklubber.

DSF er medlem af Verdensorganisationen for undervandsaktiviteter (CMAS), samt Danmarks Idræts-Forbund.

Medlemmer og medlemsklubber kan deltage i de instruktøruddannelser, der udbydes af forbundet, som også udsender medlemsbladet Sportsdykkeren til samme.

Forbundet består af en række udvalg, som varetager medlemmernes interesser under forbundet:

Videnskabelige udvalg 

Arkæologisk Udvalg 
Biologiudvalget 
Fotoudvalget

Sportslige udvalg 

Finnesvømmerudvalget 
UV-Jagtudvalget 
UV-Rugbyudvalget
Fridykkerudvalget

Serviceudvalg 

Appeludvalget
Historisk Samling 
Kommunikationsudvalget 
Teknisk Udvalg 
Ungdomsudvalget

Eksterne henvisninger 
Officiel hjemmeside
Biologiudvalget
Undervandsrugbyudvalget 
Medlemsbladet sportsdykkeren

Sportsdykker Forbund
Etableret i 1965
Dykning i Danmark
Sportsdykning
Den Danske Hundeforening

Den Danske Hundeforening (forkortet DDH) er en dansk forening for hundeejere (og andre hundeinteresserede)

DDH er en stambogsførende klub i Danmark
 
DDH har som den eneste hundeforening i Danmark en børneklub, hvor der laves aktiviteter for børn og der udstilles hunde i 2 klasser.

Formål
at fremavle og skabe interesse for fysisk og mentalt sunde og racetypiske hunde.
at yde faglig viden til opdrættere i DDH.

Internationalt samarbejde
DDH samarbejder med United Kennel Clubs International

Dansk amarbejde
DDH har samarbejde med flere klubber i Danmark, hvilket skaber mulighed for at komme på mange udstillinger rundt om i landet såvel som i udlandet.

Referencer

Ekstern henvisning 
Den officielle hjemmeside for Den Danske Hundeforening 

Hundeforeninger
Malalai Joya

Malalai Joya (født 25. april 1978) er det yngste medlem af det afghanske parlament. 
Hun blev valgt ind i den 249 sæder store Nationalforsamling (Wolesi Jirga) i september 2005, som repræsentant for Farah-provinsen, hvor hun boede og arbejde indtil sin indvælgelse. I dag bor og arbejder hun i Kabul. 

Malalai Joya blev særligt kendt i december 2003, da hun talte højt og offentligt i Loya Jirga'en – en form for stormøde mellem politiske og religiøse ledere – mod krigsherrernes dominans i Afghanistan. Siden da har hun overlevet flere drabsforsøg og gemmer sig bag en burka og bevæbnede vagter, når hun er ude i det offentlige rum.

Joyas åbenmundethed har givet hende mange fjender, der truer med mord og voldtægt. Men især har det givet hende mange støtter, både inden- og udenfor Afghanistan. Hun er en folkehelt og et af de mest populære parlamentsmedlemmer, som kan samle flere tusinde tilhørere. Radiostationen BBC har kaldt hende Afghanistans kendteste kvinde.

Malalai Joya var fire år, da hendes familie flygtede fra Afghanistan til flygtningelejre i Iran og derefter Pakistan. Hun færdiggjorde sin uddannelse i Pakistan og begyndte at give litterære kurser til kvinder på 19. Efter at de sovjetiske tropper forsvandt fra Afghanistan, tog Malalai Joya tilbage i 1998 under Talebans regime. Under talebanernes styre etablerede hun et børnehjem og helbredsklinik og blev snart et talerør mod Taleban.

Eksterne links 

Politikere fra Afghanistan
Slaget om Malaya

Slaget om Malaya var en konflikt mellem de britiske Commonwealth styrker, bestående af britiske, indiske, australske og malaysiske styrker, og den kejserlige japanske hær fra 8. december 1941 indtil 31. januar 1942 under 2. verdenskrig.
Angrebet på halvøen blev indledt samtidig med angrebet på Pearl Harbor (på grund af datolinien midt i Stillehavet var det allerede 8. december i Britisk Malaya).

 

Malaya
Blodgildet i Roskilde

Blodgildet i Roskilde var en begivenhed under den danske borgerkrig 1146-1157. Det skulle være en forsoningsfest 9. august 1157 mellem de tre bejlere til kongemagten i Danmark: Svend 3. Grathe (Skånes konge), Knud 5. (Sjællands konge) og Valdemar 1. den Store (Jyllands konge). Gildet blev holdt i Knuds kongsgård i Roskilde.

Svend havde ifølge Saxo planlagt mord på sine rivaler og lod sine mænd overfalde dem. Knud blev dræbt, og Valdemar blev hårdt såret i låret, men det lykkedes Valdemar med hjælp fra sin fosterbroder Esbern Snare at flygte til Jylland sammen med sin anden fosterbroder Absalon.

Kort efter det mislykkede attentatforsøg trak Svend op gennem Jylland med sin skånsk-sjællandske hær mod Valdemars jydehær. Ved det endelige slag på Grathe Hede besejrede Valdemars hær angriberne, og Svend blev dræbt. Valdemar kunne herefter erklære sig som enekonge over de tre landsdele.

Ekstern henvisning 
 Roskildes historie: Blodgildet
 Den Store Danske om Blodgildet

Danmark i middelalderen
Roskildes historie
Begivenheder i 1157
RSC Anderlecht

Royal Sporting Club Anderlecht, ofte blot omtalt som Anderlecht eller RSCA er en belgisk fodboldklub. Klubben blev dannet i 1909 og har hjemmebane på Constant Vanden Stock Stadion i Anderlecht ved Bruxelles. Anderlecht spiller i den belgiske liga: .

Danske spillere 
 Morten Olsen
 Kenneth Brylle Larsen
 Frank Arnesen
 Henrik Andersen
 Torsten Andersen
 Dan Petersen
 Per Frimann
 Benny Nielsen
 Anders Dreyer
 Kasper Dolberg
 Kasper Schmeichel

Referencer

Eksterne henvisninger 

 RSC Anderlechts hjemmeside

Anderlecht, RSC
Etableret i 1909
RC Lens

Racing Club de Lens (normalt bare kendt som RC Lens) er en fransk fodboldklub fra Lens i Nord-Pas-de-Calais-regionen. Klubben spiller i landets bedste række, Ligue 1. Klubben blev stiftet i 1906 og spiller sine hjemmekampe på Stade Félix Bollaert. 

RC Lens' største triumf kom i 1998 hvor holdet vandt det franske mesterskab, og dermed kvalificerede sig til den efterfølgende sæsons udgave af UEFA Champions League. Yderligere fire gange, i 1956, 1957, 1977 og 2002, er holdet sluttet på 2. pladsen i ligaen. Lens har tre gange været i finalen i pokalturneringen Coupe de France, alle gange med nederlag. To gange, i 1994 og 1999 har man vundet landets lille pokalturnering, Liga Cuppen. I 2005 og 2007 har holdet desuden opnået europæisk succes, med sejre i UEFA Intertoto Cup.

Titler 

 Ligue 1 (1): 1998

 Coupe de la Ligue (2): 1994 og 1999

 UEFA Intertoto Cup (2): 2005 og 2007

Kendte spillere 
  Alou Diarra
  Didier Six
  Nicolas Gillet
  Maryan Wisnieski 
  Marc-Vivien Foé
  Vladimír Šmicer 
  El-Hadji Diouf
  Titi Camara 
  Papa Bouba Diop
  Raphaël Varane

Danske spillere 
  Kaj Aksel Hansen
  Patrick Olsen

Eksterne henvisninger 

 Klubbens officielle hjemmeside

Lens, RC
Etableret i 1906
Lens
Hobbytrade

Hobbytrade var en dansk producent af modeljernbanemateriel til Danmark og en række andre europæiske lande.
Firmaet blev startet i 1999 af Karsten Petersen som en fritidsbeskæftigelse. Den første model var et byggesæt til et transformatortårn. Som køkkenbordsproducent kunne det være svært at følge med efterspørgslen. Da Karsten begyndte på produktionen af Cm-vognen, var det derfor i samarbejde med fabrikken Deak i Ungarn. Da det første lokomotiv (litra ME) skulle produceres, omdannede Karsten, sammen med sin bror Flemming, Hobbytrade til et anpartsselskab. 

Hobbytrade er tidligere importør af slovenske Mehano, spanske Eletrotren. Hobbytrade indgik i 2006 et samarbejde med svenske Brimalm enginering. På Nürnbergmessen i 2006 annoncerede Hobbytrade sit første damplokomotiv litra D type IV, der efterfulgtes af litra S.

Økonomiske vanskeligheder bl.a. som følge af problemer med visse modeller førte til flere rekonstruktioner, men i april 2013 var det slut. Produktionen af blandt andet F-maskinen er overtaget af et nyt firma F 2010, der har de to nøglepersoner fra Hobbytrade tilknyttet.

Eksterne henvisninger 
Hobbytrade 
Uafhængige anmeldelser af udvalgte Hobbytrade produkter på MJ-blog.dk 
 Hobbytrade

Referencer 

Modeljernbane
Legetøjsproducenter i Danmark
Etableret i 1999
Ophørt i 2013
Nima Nabipour

Nima Nabipour (født 5. september 1981 i Iran) er en dansk advokat og skuespiller med iransk baggrund.

Karriere

Skuespiller 
Han er uddannet ved Det Danske Filmskuespillerakademi i København og The William Esper Studio i New York City. Han har fået undervisning i skuespil af bl.a. William Esper, Sarah Boberg, Jens Arentzen, Peter Gantzler og Kenneth Carmohn.

Nima Nabipour kom til Danmark med sin familie som 3-årig og er opvokset i Sønderborg. Han har både en dansk og tysk studentereksamen, og har foruden sin skuespilleruddannelse en kandidatgrad i jura fra Københavns Universitet, ligesom han er uddannet advokat.

Han spillede hovedrollen i stykket Woyzeck af Georg Büchner og året efter spillede han igen hovedrollen i Schillers Røverne som Franz.
Samme år medvirkede han i og instruerede han et teaterstykke opført for Sønderjyllands Symfoniorkester.

Nabipour har medvirket i tre landsdækkende reklamefilm for Jolly Cola, Oddset og P4 og har medvirket i diverse kortfilm med bl.a. Zlatko Buric og Ole Thestrup på rollelisten.

Han har endvidere lagt stemme til tegnefilm for LEGO og til diverse DR-Drama Radio-udsendelser.

Nabipour har spillet en af hovedrollerne i spillefilmen Fighter produceret af Nimbus Film og instrueret af Natasha Arthy og haft en birolle i Johan Melins Profetia produceret af Bullit Film.
Han har ligeledes spillet "Yasin" i DR-serien Sommer og haft roller i Anna Pihl, De 7 drab, Livvagterne, Broen og Norskov. Senest har Nabipour medvirket i Tv2 Zulu serien Tomgang, ligesom han har medvirken i spillefilmen MGP missionen og Far til fires vilde ferie, der havde premiere i biograferne i 2015.

Advokat 
Nabipour har en baggrund i anklagemyndigheden og de sociale myndigheder. Han arbejder til daglig som selvstændig advokat med eget advokatfirma.
Han vandt i 2015 en principiel sag om tvangsfjernelse af børn mod Kammeradvokaten , hvor retten for første gang nogensinde tilkendte tvangsfjernede børn godtgørelse for tort.

Nabipour arbejder endvidere ofte med sager, der af den ene eller anden grund er endt i pressen, som f.eks. Pusherstreetsagen fra Christiania, Bilkasagen, Danmarks største kokainsag og mange flere. Han blev valgt som forsvarer i bedragerisagen mod kontorfuldmægtig i Socialstyrelsen, Anna Britta Troelsgaard Nielsen.

Referencer

Eksterne henvisninger 
 
 

Personer fra Iran
Skuespillere fra Danmark
Jurister fra Danmark
Personer fra Sønderborg
Lasse Qvist

Lasse Qvist (født 17. januar 1987) er en tidligere dansk professionel fodboldspiller. Lasse Qvist blev som ungdomsspiller anset som et stort talent, og fik i en ung alder kontrakt med den hollandske storklub PSV Eindhoven, hvorfra han rykkede videre til FC København og til en række mindre klubber.

Karriere 
I sine helt unge år spillede han i Himmelev, skiftede senere til Roskilde KFUM og rykkede derefter videre til Lyngby Boldklub. Han modtog i 2003 DBU's talentpris, og i 2004 skiftede han til den hollandske storklub PSV Eindhoven, hvor han som ungdomsspiller spillede frem til 2005, indtil han skiftede til danske FC København. 

I sæsonen 2005/06 (nærmere bestemt 2. december 2006) blev han indlemmet i F.C. Københavns førsteholdstrup, efter at have slået sine folder på 2. divisionsholdet, hvor han pr. 2. december lå samlet nummer to på topscorerlisten med 12 mål i 14 kampe. Om indlemmelsen udtalte sportsdirektør Carsten V. Jensen: "Lasse har gennem hele efteråret udviklet sig og vist den rette indstilling til dét at være spiller i F.C. København. Han har gjort det flot på 2. divisionsholdet og beslutningen har derfor heller ikke været svær for Ståle og resten af trænerteamet". Han opnåede dog kun begrænset spilletid for FCK's førstehold, hvorfor han i sommeren 2008 skiftede han tilbage til Lyngby Boldklub og året efter til Nordvest FC. 

I januar 2012 kom han på kontrakt med den færøske klub Víkingur Gøta, som spiller i den bedste række på Færørene. Han vendte i juli 2012 tilbage til Danmark for at spille for FC Helsingør i 2. division.

I juli 2013 skiftede Lasse til GVI. GVI rykkede i Danmarksserien i juni 2016, og i den forbindelse oplyste Qvist, at han droslede ned, og ville forsøge at være spillende træner for GVI's 2. hold.

Referencer

Eksterne henvisninger 
 

Fodboldspillere fra Danmark
Fodboldspillere fra FC København
Fodboldspillere fra Lyngby Boldklub
Fodboldspillere fra Nordvest FC
Fodboldspillere fra Næstved BK
Fodboldspillere fra Víkingur Gøta
Fodboldspillere fra FC Helsingør
John Charles Layfield

John "Bradshaw" Layfield eller JBL (født John Charles Layfield den 29. november 1966 i Sweetwater, Texas, USA) arbejder pt. som wrestler for World Wrestling Entertainment under deres Raw! brand. Han er 198 cm høj og vejer ca. 132 kg.

JBL's gimmick i ringen, er meget baseret på hans bedrifter udenfor ringen som en succesfuld børsmægler. Layfield er en regulær panel deltager på Fox News Channels "The Cost of Freedom" shows og har tidligere været på CNBC. Han har også skrevet en bestseller bog om finansiel planlægning. Bogen hedder "Have More Money Now". Selvom Layfield fortsat optræder for WWE, er han også vært for et nationalt weekend talk-radioprogram hvor han diskuterer politik. Layfield er også ansat hos Northeast Securities som konsulent.

Han debuterede i WWF i 1995 under navnet Justin "Hawk" Bradshaw. Hans gimmick var en cowboy. Her mødte han bl.a. Faarooq som han dannede tag teamet APA med i 1997. Sammen vandt Faarooq og Bradshaw WWE Tag Team titlerne mange gange, indtil de tidligt i 2002 gik hver deres vej pga. WWE draften.

JBL vandt i 2004 WWE Championship titlen fra Eddie Guerrero og det blev starten på den længste periode i et årti, en wrestler har holdt mesterskabet. Han holdt titlen i 9 måneder indtil han tabte den til John Cena ved WrestleMania 21. 

JBL har i sin karriere blandt andet haft følgende titler:
WWE Championship, 
United States Championship, 
ECW Hardcore Championship, 
WWE Tag Team Championship.

Han trak sig tilbage som aktiv wrestler den 16. juni 2006 og blev ansat som kommentator. Han kom to år efter ind og blev wrestler igen på Raw, hvor han stadig wrestler den dag i dag.

Eksterne henvisninger 

 
 

Wrestlere fra USA
Rejsby

Rejsby (tysk: Reisby) er en lille landsby i Sønderjylland med , beliggende i Rejsby Sogn syd for Ribe. Landsbyen ligger i Tønder Kommune og tilhører Region Syddanmark. I Rejsby er der station på Bramming-Tønder-banen.

I landsbyen findes et lille værthus, som dog kun har åbent på bestilling af lokale, ligeledes er der at finde 1 hønseri, 1 smed på Horsbølvej og 2 antikvitetshandlere, hvoraf en af disse ligger i udkanten af landsbyen. Tæt ved den anden af disse, ligger byens efterskole, Rejsby Europæiske Efterskole. Skolen, som ledes af Karsten Friis, har eksisteret siden 1994, og var i 2008 i gang med en større udvidelse af elevfløjen. Tæt på jernbanen er Rejsby Feriecenter, som har til i den gamle kro, som er blevet renoveret til formålet.

Tæt på Rejsby findes Kirkeskoven, der rummer et hedemoseområde med Klokkeensian mm. Langs noget af Drivvejen vokser der masser af Majgøgeurt. Og Rejsby har de seneste år haft en flok traner, som ses og høres tydeligt forskellige steder i oplandet.

Rejsby ligger tæt ved Vadehavet. Digerne nær Rejsby, er blevet forstærket efter år 2005, selvom der i første omgang var problemer med at skaffe midler til projektet.

Eksterne henvisninger 

 Rejsby.dk Rejsby jagtforening og strandjægerne

Kilder 

Byer i Tønder Kommune
Byer i Sønderjylland (under den danske stat)
Stormast

En Stormast er i skibsterminologien betegnelsen for den midterste og største mast på et skib. På et enkeltmastet skib er stormasten den eneste mast.

Skibsterminologi
Verner Gaard

Verner Gaard (født 29. juli 1945 i Odense, død 9. december 2006) var en dansk håndboldspiller.

Verner Gaard spillede i ungdomsrækkerne i Odense KFUM i midten af 1960'erne, men flyttede til København i forbindelse med sit arbejde, hvorefter han kom til at spille for HG. Klubben fik sin storhedstid slutningen af årtiet med Gaard som en af de bærende spillere, og det blev til fem danske mesterskaber i perioden 1966-70.

Verner Gaard spillede på flere ungdomslandshold, og han kom til at spille 54 A-landskampe (110 mål) med højdepunktet under VM i 1967 i Sverige, hvor han var en del af det danske sølvhold.

Arbejdsmæssigt var Verner Gaard tolder. Han døde af cancer.

Referencer 

Håndboldspillere fra Danmark
Personer fra Odense
Isabell Kristensen

Helle Lissi Kristensen (ofte kendt som Isabell Kristensen og Helle Isabell Harakis, født 1. maj 1963 i Hellerup, Danmark) er en dansk haute couture designer med egne butikker i London og Monaco.

Baggrund, uddannelse og private forhold 
Kristensen er født den 1. maj 1963 i Hellerup som datter af en civilingeniør og en universitetsunderviser, og hun har to søskende.

Isabell Kristensen er mor til fire børn, som hun har med sin eksmand. Isabell Kristensen har i dag base i London og er gift med koncertarrangøren Kim Worsøe.

Modsat hvad der har været udtalt, er hun ikke uddannet fra St. Martins School of Art and Design i London.

Designs 
I august 2002 designede hun kollektionen "O" by isabell kristensen. I november designede hun sin første juvelkollektion for Georg Jensen. kolletionen hed "Amour".

Litteratur 
 Poul Arnedal: Isabell (Lindhardt og Ringhof, 2002)

Referencer

Eksterne henvisninger 
 

Designere fra Danmark
Personer i Kraks Blå Bog
DBUs U/21-turnering

DBUs U/21-turnering (DM for U/21-hold eller Paaskebrød U/21) er en fodboldturnering, som administreres af DBU, og er for klubber og fælleshold (hvor to eller flere klubber går sammen om at stille et fælles hold).

Holdene skal stille med U/21-spillere, og spillere skal derfor på kampdagen være fyldt 16 år og må ikke være fyldt 21 år den 1. januar i året hvor turneringens indledende runder påbegyndes. Dog må to af et holds spillere være ældre end 21 år. 

Turneringen indledes i efteråret og afsluttes det følgende forår.

Vindere af DM for U/21-hold 
 2006: Vejle Boldklub
 2005: Herfølge
 2004: Esbjerg fB
 2003: Farum BK
 2001: FC Midtjylland
 1998: Esbjerg fB

Links/Henvisninger 
 DBU
 Årets U/21-turnering 

Fodboldturneringer
Farum Boldklub

Farum Boldklub er en dansk fodboldklub hjemmehørende i den nordsjællandske by Farum, hvor klubben spiller sine hjemmekampe på Farum Park og på banerne i det gamle Stavnsholt. Klubben spiller i .

Klubben blev stiftet i 1991, gennem en fusion af Farum IK og Stavnsholt Boldklub, under navnet Farum Boldklub. Før da kan Farum findes i historiebøgerne helt tilbage til 1910, og holdt i 2010 deres 100 års jubilæeum.

I 1998 oprettede klubben, med opbakning fra Peter Brixtofte blandt andre, Farum Boldklub A/S, som skulle være platformen for professionel fodbold. Dette resulterede i oprykning til Superligaen i sæsonen 2001/2002. Man opnår bronzemedaljer i sin første sæson 2002/2003.

I sommeren 2003 overtager Allan K. Pedersen aktierne i Farum Boldklub A/S og omdøber selskabet til FC Nordsjælland.

Foreningen Farum Boldklub er fortsat moderklub til FC Nordsjælland.

Referencer

Eksterne henvisninger 
 Farum Boldklubs officielle hjemmeside
 Farum Boldklub 100 års jubilæumsavis. Tillæg til Furesø Avis uge 45 - 2010.

 
Boldklub
Etableret i 1991
Etableret i 1910
Octopussy and The Living Daylights

Octopussy and The Living Daylights (100.000 er budt, James Bond) er den fjortende og sidste James Bond-bog der bærer Ian Flemings navn. Bogen indeholder i sin nuværende form fire noveller der blev skrevet 1962-1963. De to titelnoveller blev imidlertid først udgivet samlet i bogform i 1966, to år efter Ian Flemings død. Året efter suppleredes med The Property of a Lady mens 007 in New York først indlemmedes så sent som i 2002.

Plot 
 Octopussy (Var det selvmord?) – Major Dexter Smythe er en livstræt herre der i sin tid blev rig på en naziskat. Men fortiden indhenter ham da Bond dukker op.
 The Living Daylights (Snigskytten) – Agent 272 skal krydse zonegrænsen i Berlin men russerne ved besked og har sendt deres bedste skytte i stilling. Bond får ordre til at dræbe skytten.
 The Property of a Lady (100.000 er budt) – En dobbeltagent "arver" et kostbart Fabergé-æg som skal sælges på auktion. Secret Service tror KGB's lokale chef vil presse prisen op.
 007 in New York – Bond er på vej gennem New York med en advarsel. Undervejs gør han sig tanker om byen.

Trivia 
I The Property of a Lady medvirker juveleren Kenneth Snowman. Han fandtes også i virkeligheden og var en af de ledende Carl Fabergé-eksperter.

Filmene 
To af bogens noveller har lagt navn til James Bond-film:

 Octopussy der også inkluderer det meste af handlingen i The Property of a Lady.
 The Living Daylights

James Bond-bøger
Stryger (flertydig)

Stryger kan være flere ting:
 En stryger er en type musikinstrument
 En stryger kan også være et stykke knaldfyrværkeri der kan tændes på en tændstikæske
Tablet (tegneredskab)

En tablet er en elektronisk tegneplade, der kan kobles til computeren eller være indbygget i computeren. På den måde kan man med en elektronisk pen tegne direkte ind i et program som Photoshop eller Painter.

Det mest populære (og dyreste) tabletmærke er Wacom, men der er andre billigere produkter som Trust og Medion, der til gengæld ikke har helt de samme muligheder som Wacom.

Tablets kan fås i forskellige størrelser, der gøres op i samme mål som papir; A3, A4, A5 og A6 er de mest almindelige størrelser, hvor A3 er forholdsvis stort og A6 er meget mindre.

Se også 
 Tablet-computer

Computerhardware